open-index/open-wikipedia-markdown huggingface dataset:
1969 בטלוויזיה

בערך זה מצוינים אירועים בולטים שהתרחשו במהלך שנת 1969 ונוגעים לעולם הטלוויזיה.

## אירועים בולטים

ממוזער|וידאו מתוך השידור הטלוויזיוני הישיר בו ניל ארמסטרונג הולך לראשונה על פני הירח
* 22 במרץ – תחרות האירוויזיון התקיימה במדריד שבספרד. התחרות הסתיימה בשוויון מרובע בין סלומה מספרד עם השיר "Vivo cantando", לולו מהממלכה המאוחדת עם השיר "Boom Bang a Bang", לני קור מהולנד עם השיר "De troubadour" ופרידה בוקארה מצרפת עם השיר "Un jour, un enfant".
* 20 ביולי – נחיתת החללית אפולו 11 על הירח משודרת ברחבי העולם בשידור חי. לפי ההערכות בסביבות 600 מילון אנשים ברחבי העולם צפו בניל ארמסטרונג ובאז אולדרין הופכים לבני האדם הראשונים שהולכים על פני הירח.

## סדרות ותוכניות טלוויזיה חדשות ב-1969

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1969. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1969]]**.



File:The Brady Bunch "The Slumber Party" 1970 (cropped).jpg|"חבורת בריידי"



;**בישראל**

;**במדינות אחרות**
;

;

## סדרות ותוכניות בולטות שבוטלו או הסתיימו ב-1969

;**בארצות הברית**

## נולדו

* 6 בינואר – נורמן רידוס, שחקן אמריקאי הידוע בעיקר בזכות תפקידו של דאריל דיקסון בסדרת האימה "המתים המהלכים"
* 7 בינואר – איל קיציס, שחקן ומנחה ישראלי
* 14 בינואר – ג'ייסון בייטמן, שחקן קולנוע וטלוויזיה אמריקאי
* 27 בינואר – פאטון אוסוולט, סטנדאפיסט, שחקן ותסריטאי אמריקאי
* 5 בפברואר – מייקל שין, שחקן ולשי
* 11 בפברואר – ג'ניפר אניסטון, שחקנית טלוויזיה וקולנוע אמריקנית
* 11 במרץ – אורי גוטליב, שחקן וקומיקאי ישראלי
* 6 באפריל – פול ראד, שחקן אמריקאי-יהודי
* 14 במאי – קייט בלאנשט, שחקנית אוסטרלית
* 16 במאי – דייוויד בוריאנז, שחקן טלוויזיה אמריקאי
* 25 במאי – אן הייש, שחקנית אמריקאית (נפטרה ב-2022)
* 20 ביוני – יובל סמו, שחקן וקומיקאי ישראלי
* 28 ביוני – איילת זורר, שחקנית ישראלית
* 2 ביולי – שלום אסייג, שחקן וסטנדאפיסט ישראלי
* 13 ביולי – קן ג'ונג, שחקן וקומיקאי אמריקאי
* 17 ביולי – ג'ייסון קלארק, שחקן אוסטרלי
* 20 ביולי – ג'וש הולווי, שחקן אמריקאי
* 30 ביולי – סיימון בייקר, שחקן טלוויזיה וקולנוע אוסטרלי
* 19 באוגוסט – מת'יו פרי, שחקן וקומיקאי קנדי-אמריקאי (נפטר ב-2023)
* 27 באוגוסט – סיזר מילאן, איש טלוויזיה אמריקאי
* 28 באוגוסט – ג'ייסון פריסטלי, שחקן אמריקאי
* 11 בספטמבר – גיל קופטש, סאטיריקן, תסריטאי, מחזאי וקומיקאי ישראלי
* 29 בספטמבר – עודד מנשה, שחקן ואחד ממנחי ערוץ הילדים
* 19 באוקטובר – טריי פארקר, במאי קולנוע, תסריטאי, אנימטור, שחקן ומדבב אמריקאי, הידוע בעיקר כאחד מיוצרי סדרת האנימציה "סאות' פארק"
* 10 בנובמבר – אלן פומפאו, שחקנית אמריקאית. ידועה בעיקר בשל תפקידה כמרדית' גריי בסדרת הדרמה "האנטומיה של גריי"
* 29 בדצמבר – דביר בנדק, שחקן תיאטרון, קולנוע וטלוויזיה ומדבב ישראלי
## פרסים

## קישורים חיצוניים

## הערות שוליים
פייר-איג ארבר

**פייר איג ארבר** (בצרפתית: **Pierre-Hugues Herbert**;  נולד ב-18 במרץ 1991) הוא טניסאי צרפתי. הוא זכה להצלחות בתחרויות זוגות גברים בהם זכה 5 פעמים בתחרויות גראנד סלאם.  
## ביוגרפיה
פייר-איג ארבר נולד בשנת 1991 באזור אלזס. הוא התחיל להתאמן בגיל צעיר בהדכת הוירו שהיו מאמני טניס. בשנת 2009 הוא ניצח באליפות וימבלדון לזוגות בנים.

בשנת 2013 הוא התחיל לשחק בתחרויות גדולות. בתחרויות גראנד סלאם לגברים הוא לא עלה לשלבים מתקדמים.

בתחרויות זוגות גברים ארבר ניצח באליפות ארצות הברית הפתוחה 2015 לצד ניקולה מאי. בהמשך הם ניצחו באליפות וימבלדון 2016, אליפות צרפת הפתוחה 2018 ואליפות אוסטרליה 2019. בכך הוא השלים "גראנד סלאם" בתחרויות זוגות גברים. באליפות צרפת הפתוחה 2021 הוא זכה בניצחון נוסף.

בתחרות גמר ה-ATP ארבר ניצח בשנת 2019 ו-2021. בשנת 2018 הוא הפסיד בגמר.

ארבר שיחק ב-2 אולימפיאדות במשחקי זוגות גברים וזוגות מעורגים אך ללא הצלחה יתרה.

ארבר חבר בנבחרת גביע דייוויס של צרפת ושנת 2017 זכה איתה בגביע.

## קישורים חיצוניים
* 

* 

קטגוריה:טניסאים צרפתים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאיות באולימפיאדת טוקיו (2020)
קטגוריה:טניסאיות באולימפיאדת ריו דה ז'ניירו (2016)
קטגוריה:צרפתים שנולדו ב-1991
אינדרסדורף (פרנץ מארק)

**אינדרסדורף** הוא ציור שמן על בד מאת האמן פרנץ מארק, שנוצר בשנת 1904. היצירה נמצאת באוסף הגלריה העירונית בלנבכהאוס, מינכן.

## היסטוריה
הציור נוצר בשנת 1904, בתקופה שבה שהה פרנץ מארק מספר פעמים במארקט אינדרסדורף שבמחוז דכאו. שנה קודם לכן יצא מארק למסע בצרפת, שם נחשף לראשונה ליצירות של האימפרסיוניסטים. עם שובו, עזב את לימודיו באקדמיה לאמנות במינכן והחל לחפש סגנון אישי, שהתאפיין בצבעים בהירים ועזים יותר.

## תיאור היצירה
המחצית העליונה של הציור מציגה בעיקר את הפונדק **Gasthaus zur Mühle**, השוכן בכפר גלון, המהווה רובע של מרקט אינדרסדורף, וכן את המבנים הסמוכים לו. בחזית הציור זורם נהר גלון, כשבפינה הימנית של התמונה חוצה אותו גשר. בין הפונדק לנהר נמתחות ערוגות פרחים מוארכות. על גדר, המפרידה בין הערוגות לרחוב, תלויים בגדים צבעוניים. חזית הפונדק, הגדר והבגדים משתקפים במים הזורמים.

זהו אחד הציורים הבודדים של מארק המתארים מקום ספציפי בנוף.

## קישורים חיצוניים

קטגוריה:ציורי שמן
קטגוריה:ציורי נוף
קטגוריה:פרנץ מארק: ציורים
קטגוריה:ציורים מהמאה ה-20
קטגוריה:לנבכהאוס: ציורים
ויולט בין

**ויולט בין** (באנגלית: **Violett Beane**; נולדה ב-18 במאי 1996) היא שחקנית אמריקאית.

## ראשית חייה
בין נולדה ב-18 במאי 1996, בסיינט פיטרסברג, פלורידה שבארצות הברית. בגיל עשר היא עברה לאוסטין, טקסס, שם גדלה, היא מחשיבה את אוסטין כעיר הולדתה.

## קריירה
בשנת 2015, בין הופיעה בתפקיד חוזר בעונה 2 של סדרת הטלוויזיה של HBO "הנותרים". בין גילמה את טיילור טרוויט, נערה מקומית מג'ארדן, טקסס, שנעלמה יחד עם שתי בנות נוספות.

בעקבות הופעתה בסדרה "הנותרים", בין לוהקה לסדרת גיבורי העל המצליחה של The CW "הפלאש" בתור ג'סי וולס (אשר ידועה גם בשם ג'סי קוויק), בתו של כדור הארץ-2 הריסון וולס (טום קוואנו). ג'סי היא סטודנטית מבריקה שנקלעת לקרב בין הפלאש (בארי אלן) לבין זום. בין חזרה לתפקיד ג'סי בעונה 3 של התוכנית.

בין שיחקה בתפקיד חוזר בסדרת הדרמה הרפואית של פוקס "המתמחה". בסדרה היא גילמה את לילי, חולת סרטן בטיפולם של ד"ר קונרד הוקינס (מאט זוקרי) וד"ר דבון פראבש (מאניש דאיאל). בסדרה, לילי הייתה בודדה לאחר שארוסה עזב אותה ומכיוון שמשפחתה גרה רחוק. לילי עוררה השראה בצוות בית החולים מה שגרם להם להיות מגוננים ומעורבים רגשית בתוצאות הבדיקות שלה. מהלך הטיפול בה נקבע על ידי האונקולוגית המפורסמת, ד"ר ליין האנטר (מלינה קאנאקארדס).

בין שיחקה בסרטים הבאים: סרט האימה האינדי "נזיפה", הסרט "סלאש" והסרט התיעודי "מגדל", המתמקד בירי ההמוני באוניברסיטת טקסס בשנת 1966, שהיה הירי בבית הספר ההמוני הראשון בארצות הברית. ב"מגדל", בין מגלמת את קלייר וילסון, שהייתה בחודש השמיני להריונה במהלך הירי ואיבדה את תינוקה שטרם נולד ואת בן זוגה באותו יום.

במאי 2017, לוהקה בין לתפקיד מארקי קמרון בסרט המתח העל-טבעי של בלאמהאוס הפקות, "מת או חובה", שיצא לאקרנים בבתי הקולנוע ב-13 באפריל 2018. 

בשנים 2018–2020, בין כיכבה בסדרת הטלוויזיה של CBS "התיידדתי עם אלוהים", יחד עם ברנדון מייקל הול.

## חיים אישיים
בין היא טבעונית. בשנת 2018 היא עברה לניו יורק כדי לצלם את "התיידדתי עם אלוהים".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
שועל (פרנץ מארק)

**שועל** (בגרמנית: ***Fuchs***), הידוע גם בשם **השועל הכחול-שחור** או **השועל הכחול**, הוא ציור שמן על בד מאת האמן הגרמני פרנץ מארק, משנת 1911. היצירה נמצאת באוסף מוזיאון פון דר היידט  בעיר וופרטל, גרמניה.

## תיאור
במרכז הציור מתואר שועל פונה שמאלה, שוכב על הקרקע בתנוחה רגועה ומעוגלת למחצה, תחת עץ. בצידו הימני של הציור ניתן לראות גזע עץ וכמה עלים. הרקע מוצג כנוף מופשט בצבעים עזים, תוך שימוש בניגודים משלימים חזקים של כחול/צהוב וכתום/אדום/ירוק, בהשפעת הזרם הפוביסטי הצרפתי ותפיסת הצבעים שלו על האקספרסיוניזם הגרמני.

בתקופה שקדמה למלחמת העולם הראשונה, הרבה מארק לצייר שועלים. בין יצירותיו הבולטות בנושא זה ניתן למנות את השועלים, המוצגת במוזיאון קונסטפלאסט  בדיסלדורף, בסגנון בהשראה קוביסטית, שבו פיתח הפשטה מתקדמת יותר בהשוואה לעבודותיו הקודמות.

## מקור וסיווג
הציור נוצר ביולי 1911, בסטודיו של האמן אוגוסט מאקה בבון, לאחר שמארק חזר מביקור באנגליה. כמה חודשים לאחר מכן, ב-18 בדצמבר 1911, התקיימה במינכן התערוכה הראשונה של קבוצת הפרש הכחול ("Der Blaue Reiter"), שהוקמה על ידי מארק ווסילי קנדינסקי. מארק צייר במהירות את היצירה "שועל", לצד היצירה "הכלב האדום". היצירה הוצעה לאוצר של איגוד האמנות בברמן , ריכרט רייכה, שארגן תערוכה ליצירותיו של מארק. רייכה הצליח למצוא קונה עבור היצירה "הכלב האדום". שתי יצירות אלו נמנות עם קבוצת ציוריו המוקדמת של מארק בנושא בעלי חיים, שבהן נעשה שימוש בצבעים טהורים כבעלי משמעות סמלית, או במה שמארק כינה "צבעים מהותיים". בציור זה, מארק התבסס על מערכת הצבעים הספקטרלית, תוך שימוש בצבעים הראשוניים (אדום, צהוב וכחול) ובצבעים המשניים (כתום, ירוק וסגול).

היצירה נחשבת לדוגמה מובהקת להמחשת ניגודי צבעים.

היצירה הגיעה לאוסף מוזיאון פון דר היידט בשנת 1952, בעקבות תרומה של אדוארד פון דר היידט, מתוך אוסף שהחל אביו, אוגוסט פון דר היידט.

## קישורים חיצוניים

קטגוריה:ציורים מהמאה ה-20
קטגוריה:ציורי שמן
קטגוריה:שועלים בתרבות
קטגוריה:בעלי חיים בתרבות
קטגוריה:פרנץ מארק: ציורים
חמשת המוצבים הישראליים בדרום לבנון

**חמשת המוצבים הישראליים בדרום לבנון** הם חמישה מוצבים בשטח דרום לבנון בהם נשארה שליטה ישראלית עם סיום התמרון הקרקעי בלבנון במלחמת חרבות ברזל והשלמת נסיגת כוחות צה"ל כחלק מהסכם הפסקת האש בין ישראל ללבנון שנחתם ב-27 בנובמבר 2024.

## רקע
במשך כ-18 שנים, מאז מלחמת לבנון הראשונה ועד שנת 2000, שלט צה"ל ברצועת הביטחון בדרום לבנון. בשנת 2000 נסוג מהשליטה בה לגבול ישראל–לבנון. ב-1 באוקטובר 2024 פתח צה"ל בתמרון קרקעי בדרום לבנון במסגרת מלחמת חרבות ברזל, ובמהלכה כבש חלקים מדרום לבנון והרס את רוב הכפרים שבהם היו תשתיות של חזבאללה עד שישה קילומטרים מהגבול. ב-27 בנובמבר 2024 נתחם הסכם בין ישראל ללבנון לפיו צה"ל ייסוג מדרום לבנון בתום 60 יום בתמורה למספר תנאים שהציבה ישראל ללבנון. בתום 60 הימים ביקשה ישראל הארכה עד 18 בפברואר 2025. ב-17 בפברואר, יום לפני מועד הנסיגה, הודיעה ישראל כי תסיג את כוחותיה מדרום לבנון למעט חמישה מוצבים הפרוסים לאורך גבול ישראל–לבנון, בהם תשאיר ישראל כוחות צבאיים. המהלך תואם עם ארצות הברית אך לבנון הביעה לו התנגדות.

## מיקום המוצבים
המוצבים פרוסים לאורך גבולה של ישראל עם לבנון, מאזור שלומי במערב ועד אזור מטולה במזרח.

אלו מיקומיהם של חמשת המוצבים:
# מוצב בתל א-לבונה ברכס הסולם – נמצא מעל שלומי.
# מוצב כרכום בג'בל בלאט – נמצא ליד המושב זרעית, בו שלט צה"ל גם ברצועת הביטחון.
# מוצב מגן שקד ברכס שקד – נמצא ליד אביבים, בחלקו המרכזי של דרום לבנון. המוצב שולט על אזור מארון א-ראס, עייתא א-שעב, ובינת ג'בל. גם במוצב זה ישב צה"ל ברצועת הביטחון.
# מוצב מגן העמק ברכס חממיס – נמצא מעל מטולה.
# מוצב צבעוני ברכס צבעוני – סמוך למרגליות ורכס רמים.

## הערות שוליים

*
קטגוריה:מלחמת חרבות ברזל
קטגוריה:לבנון: היסטוריה
קטגוריה:צה"ל: היסטוריה
קטגוריה:גבול ישראל–לבנון
קטגוריה:יחסי ישראל–לבנון
סטן סטיבנס

**סטנלי גרהאם סטיבנס** (באנגלית: **Stanley Graham Stephens**; ) היה פוליטיקאי ועיתונאי אמריקאי-קנדי, חבר המפלגה הרפובליקנית, שכיהן כמושל ה-20 של מדינת מונטנה בין השנים 1989–1993. קודם לכן כיהן כנשיא הסנאט של מונטנה בין השנים 1983–1985.

## ביוגרפיה
סטיבנס נולד בשנת 1929 בקלגרי, השוכנת באלברטה שבקנדה. הוא התחנך בבתי ספר ציבוריים, אך נשר מלימודיו התיכוניים. בגיל 19 עבר למונטנה. הוא נישא לאן הנסון, ולזוג נולדו שני ילדים.

במשך 38 שנים עסק סטיבנס בשידור רדיו. במהלך מלחמת קוריאה גויס לשירות ברשת השידור של הכוחות המזוינים של ארצות הברית . בין השנים 1953–1985 היה שותף בבעלות על תחנת הרדיו KOJM שבהאבר, מונטנה, יחד עם לייל לידס. התחנה קידמה מדיניות של גיוס תרומות ומתן זמן שידור חופשי ליחידים לדון בנושאים ציבוריים. בשנת 1975 זכה סטיבנס בפרס אדוארד ר. מרו למצוינות עיתונאית בעקבות חשיפת שחיתות שלטונית בתוכנית הפיצויים לעובדי מונטנה.

סטיבנס החל את דרכו הפוליטית בשנת 1969, כאשר נבחר אל הסנאט של מדינת מונטנה. במהלך כהונתו בת 16 השנים מילא שורה של תפקידים בכירים, בהם מצליף הסיעה הרפובליקנית, מנהיג הרוב, ונשיא הסנאט. בשנת 1986 הוכר על ידי איגוד המחוקקים הרפובליקנים הלאומי כאחד מעשרת המחוקקים המדינתיים הבולטים בארצות הברית.

בבחירות 1988, בעקבות החלטתו של מושל מונטנה המכהן טד שווינדן שלא להתמודד לכהונה שלישית, הכריז סטיבנס על מועמדותו. לאחר ניצחון דחוק בבחירות המקדימות של המפלגה הרפובליקנית, הביס בבחירות הכלליות את המושל לשעבר תומאס לי ג'אדג' בפער קטן. בתקופת כהונתו כיהן במועצה המייעצת של הבית הלבן לעניינים בין-ממשלתיים, והוביל את חגיגות מאה השנים להקמת מדינת מונטנה בשנת 1989.

ב-1992 החליט שלא להתמודד לכהונה שנייה בעקבות מצבו הבריאותי, ובמקומו נבחר מארק רסקו.

ב-3 באפריל 2021 נפטר סטיבנס בביתו שבקאלספל בעקבות מצב בריאותי שהלך והתדרדר במהלך השנים.

## קישורים חיצוניים
* סטן סטיבנס, באתר אגודת המושלים הלאומית

## הערות שוליים

קטגוריה:מהגרים מקנדה לארצות הברית
קטגוריה:שדרני רדיו וטלוויזיה אמריקאים
קטגוריה:חברי בית המחוקקים של מונטנה
קטגוריה:מושלי מונטנה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1929
קטגוריה:אמריקאים שנפטרו ב-2021
אלכס קרקובסקי

**אלכסנדר קרקובסקי** (באוקראינית: **Олександр Краковський**; נולד ב-28 בפברואר 1982) הוא ארכיונאי, פעיל וגנאלוג יהודי-אוקראיני. הוא מוביל בקהילה הגנאלוגית היהודית במאמצים ללגליזציה של דיגיטציה של רשומות יהודיות מארכיוני הממשלה ההיסטוריים של אוקראינה.

## קריירה
קרקובסקי החל לעשות מחקר גנאלוגי בשנת 2011, ולאחר שביקש העתקים של מסמכים מקוריים מארכיונים בלבוב, נאמר לו שהוא יידרש לשלם 116,000 גריבנה (4,600 דולר ארצות הברית) כדי להשיג אותם. נסער מהמצב, קראקובסקי החל לתבוע את הארכיונים על גישה שוויונית יותר למסמכים היסטוריים. ב-2019 הוא תבע את משרד המשפטים לאחר שזה אסר על העתקת מסמכים על ידי אנשים פרטיים אם היו גדולים מגודל מכתב או נכללו בספרים שעוביים עולה על 1 וחצי אינץ', וכן מנע מאזרחים פרטיים לשלם עבור עותקים דיגיטליים. ב-3 באוקטובר 2019, קבע בית המשפט לעניינים מנהליים של מחוז קייב כי החוק שעל פיו נתבע קרקובסקי אינו חוקי בהתאם לחוק האוקראיני.

הוא גם תבע את הארכיון האזורי של מחוז ז'יטומיר בשל היעדר גישה עקבית למסמכים, וקבע "אם מנהל [הארכיון] לא יאהב אותך, אסור לתת לך גישה בכל תירוץ: המסמך במצב גרוע, אתה תפגע בו, לאייפון [למצלמה], אפילו בלי פלאש, יצליח לעבור אותו ועוד סיבות אבסורדיות רבות". הוא תבע בהצלחה מעל תריסר חטיבות ארכיון ממשלתיות באוקראינה בבית המשפט במסגרת חוקי חופש המידע בשל מדיניות מגבילה שמונעת גישה הוגנת לארכיונאים ולחוקרים. לטענתו, גישה חופשית לארכיונים היסטוריים נופלת תחת סעיף 10 של האמנה האירופית לזכויות אדם והיא תקדימית לפי קנדי נגד הונגריה.

מלבד גישה בלתי הוגנת, קראקובסקי התבטא בפה מלא בכל הנוגע להתנהלות עובדים כלפי מבקרים בארכיון, וטען כי בארכיון ההיסטורי של המדינה המרכזית של אוקראינה בקייב עובד בחדר הקריאה, בדל דונבאס, יהפוך לתוקפני כלפי הקוראים והפגין "בוז" גלוי לשפה האוקראינית. הוא גם טען כי ישנה יחס מועדף כלפי חוקרים רוסים בארכיונים של קייב וכי לאוקראינים לא ניתנה גישה לאותם משאבים שקיבלו הרוסים. ב-2017 הוא נאם בכנס שאורגן על ידי משרד ועדת הפרלמנט האוקראיני לזכויות אדם והמרכז לדמוקרטיה ושלטון החוק על היעדר שקיפות ארכיונית באוקראינה.

מאז 2017, קראקובסקי הוביל מאמץ בארכיון של אלפים רבים של ספרי מדדים יהודיים, רשימות גרסאות ורישומים היסטוריים אחרים הכלולים בארכיונים אוקראינים על ידי סריקה דיגיטלית שלהם והעלאתם למסד נתונים פתוח ב־Wikisource האוקראיני.

בשנת 2020, GoFundMe החלה למסור תרומות לרכישת ציוד סריקה כדי לזרז את סריקת מסמכי ארכיון. נכון לאוגוסט 2023, גויסו למעלה מ-35,000 דולר.

### מחקר גנאלוגי
בנוסף לארכיון רשומות אוקראיניות, קרקובסקי מרבה להעביר הרצאות ומצגות על איך להתחיל לחקור אילן יוחסין וכיצד להשתמש ברשומות שהוא עזר לסרוק. JewishGen, ארגון גנאלוגי מקוון ללא מטרות רווח, אינדקס למעלה ממיליון רשומות בודדות הכלולות בספרים שנשמרו בארכיון על ידי קרקובסקי, המאפשרים גישה חופשית לחוקרים.

## חיים אישיים
קרקובסקי הוא סגן יו"ר מועצת המנהלים של מרכז קייב לחקר גנאלוגי.

אמו נולדה בכפר סבסטיאניבקה שבמחוז צ'רקאסי.

## קישורים חיצוניים
* מאגר המידע "העיר היהודית" של קרקובסקי ב־Wikisource (באוקראינית)

## הערות שוליים

קטגוריה:יהודים אוקראינים
קטגוריה:אוקראינים שנולדו ב-1982
1974 בטלוויזיה

בערך זה מצוינים אירועים בולטים שהתרחשו במהלך שנת 1974 ונוגעים לעולם הטלוויזיה.

## אירועים בולטים

* 22 במרץ – תחרות האירוויזיון התקיימה בברייטון שבממלכה המאוחדת. בתחרות זכתה שוודיה, עם השיר "ווטרלו" בביצוע להקת הפופ השוודית אבבא.

## סדרות ותוכניות טלוויזיה חדשות ב-1974

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1974. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1974]]**.



File:Little House on the Prairie Katy Kurtzman Matthew Laborteaux 1977 No 2.jpg|"בית קטן בערבה"
File:Happy days motorcycle richie fonzie 1977.JPG|"ימים מאושרים"



;**בישראל**

;**במדינות אחרות**
;

;

## סדרות ותוכניות בולטות שבוטלו או הסתיימו ב-1974

;**בארצות הברית**

## נולדו

## נפטרו

## פרסים

## קישורים חיצוניים

## הערות שוליים
ג'מיל בסול

**ג'מיל בסול** (בערבית: **جميل بصول**; נולד ב-11 באפריל 1965) הוא ראש המועצה המקומית ריינה.

## ביוגרפיה
נולד לאנוור ונג'יה וגדל בריינה. למד בבית הספר הפטריארכט הלטיני ריינה ובתיכון ריינה שם סיים את לימודיו התיכוניים בשנת 1983.

לאחר התיכון החל ללמוד לתואר ראשון בכלכלה ב, אך עזב לאחר שנה.

בשנים 1986–1993 שימש כמנהל חברת "דיקור אלקודס" של אחיו ג'מאל, חברה המתמחה ברעפים ושטיחים, אשר פעלה בירושלים. בין השנים 1993–2001 עבד כעצמאי בתחום.

במקביל, בשנים 1987–1993 שיחק בקבוצת הפועל ריינה בעמדת בלם קדמי, ולאחר מכן, בשנים 1994–1998, שימש כחבר הנהלת הקבוצה.

בשנת 2001 הצטרף לחברת "בונה ריינה" כשותף חלקי, תפקיד בו החזיק עד לשנת 2008.

בבחירות לרשויות המקומיות בשנים 1998, 2003 וב-2008 שימש כמנהל הקמפיין של אחיו עדנאן, אשר נבחר לראשות המועצה בשנים 1998 ו-2008.

בשנים 2008–2017 ניהל את חברת "באסל שיפוצים ובנייה" שהקים. עם בחירתו לראשות המועצה, העביר את ניהול החברה לבנו, באסל.

בשנים 2013–2018 כיהן כחבר מועצת ריינה.

בבחירות 2018 התמודד לראשות המועצה ברשימת "חזית התיקון" מול ארבעה מועמדים, וניצח עם 40.77% מהקולות.

בפברואר 2021 הוגש כתב אישום נגד תושב ריינה שאיים על חייו של בסול.

בבחירות 2024 התמודד לקדנציה נוספת מול רדואן טאטור, וגבר עליו עם 58.07% מהקולות, לעומת 41.93% לטאטור.

הוא בעל תואר ראשון במדיניות ציבורית מהאוניברסיטה העברית בירושלים.

בסול נשוי, אב לארבעה ומתגורר בריינה. אחיינו, סעיד בסול, הוא הבעלים והיו"ר של קבוצת הכדורגל מכבי בני ריינה.

## קישורים חיצוניים

* 
* 
* 
* ג'מיל בסול, באתר מועצה מקומית ריינה

## הערות שוליים

קטגוריה:ראשי מועצות מקומיות בישראל
קטגוריה:בוגרי האוניברסיטה העברית בירושלים
קטגוריה:ריינה: אישים
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1965
1968 בטלוויזיה

בערך זה מצוינים אירועים בולטים שהתרחשו במהלך שנת 1968 ונוגעים לעולם הטלוויזיה.

## אירועים בולטים

* 6 באפריל – תחרות האירוויזיון התקיימה בלונדון שבממלכה המאוחדת. בתחרות זכתה שוודיה, עם השיר "La, la, la" בביצוע הזמרת הספרדייה מסיאל.
* 2 במאי – ערוץ הטלוויזיה הישראלית (אשר לימים יקרא הערוץ הראשון) החל לשדר בישראל. במשך קרוב לעשרים שנה זה יהיה ערוץ השידור הישראלי היחיד. מקור המימון העיקרי של הערוץ היה אגרת הרדיו והטלוויזיה, וכן היו לו הכנסות מנותני חסות.

## סדרות ותוכניות טלוויזיה חדשות ב-1968

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1968. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1968]]**.



File:Columbo Peter Falk 1973.JPG|"קולומבו"
File:Fred Rogers and Neighborhood Trolley.jpg|"השכונה של מר רוג'רס"
File:Doris Day Show main cast 1968.jpg|"המופע של דוריס דיי"
File:Rich Little Hawaii Five-O 1976.JPG|"הוואי חמש-אפס"



;**במדינות אחרות**
;;

;

## סדרות ותוכניות בולטות שבוטלו או הסתיימו ב-1968

;**בארצות הברית**

## נולדו

* 8 בפברואר – גארי קולמן, שחקן אשר נודע בתפקידו כארנולד ג'קסון בקומדיית המצבים על טעם ועל ריח (נפטר ב-2010)
* 12 בפברואר – ג'וש ברולין, שחקן קולנוע וטלוויזיה אמריקאי
* 18 בפברואר – מולי רינגוולד, שחקנית קולנוע וטלוויזיה אמריקאית
* 10 באפריל – ישראל קטורזה, קומיקאי ישראלי
* 19 באפריל – אשלי ג'אד, שחקנית ופעילה חברתית אמריקאית
* 30 באפריל – מיכל זוארץ, שחקנית ומנחת טלוויזיה ישראלית
* 10 במאי – דני קושמרו, עיתונאי ומנחה טלוויזיה ורדיו ישראלי
* 16 במאי – סטיבן מנגן, שחקן אנגלי
* 27 ביוני – נירו לוי, שחקן ישראלי
* 8 ביולי – אורנה פיטוסי, שחקנית, מנחה וקריינית ישראלית
* 30 ביולי – טרי קרוז, שחקן אמריקאי
* 11 באוגוסט – אנה גאן, שחקנית אמריקאית
* 15 באוגוסט – דברה מסינג, שחקנית יהודייה אמריקאית
* 25 באוגוסט – שי גולדשטיין, שחקן, קומיקאי ושדרן רדיו ישראלי
* 3 בספטמבר – גולן אזולאי, שחקן קולנוע, טלוויזיה ותיאטרון וזמר ישראלי
* 3 בספטמבר – רמה מסינגר, שחקנית וזמרת ישראלית (נפטרה ב-2015)
* 6 בספטמבר – מארק איווניר, שחקן ישראלי
* 89 בספטמבר – איציק כהן, קומיקאי, שחקן תיאטרון, קולנוע וטלוויזיה ישראלי
* 9 בספטמבר – ג'וליה סוואלה, שחקנית אנגלייה
* 21 בספטמבר – ריקי לייק, שחקנית, מארחת תוכניות טלוויזיה, מחברת ספרים אמריקאית
* 25 בספטמבר – ויל סמית', שחקן וראפר אמריקאי
* 9 באוקטובר – סמי הורי, שחקן טלוויזיה וקולנוע ישראלי
* 8 בנובמבר – עינת ארליך, מנחת טלוויזיה, שחקנית וזמרת ישראלית
* 14 בנובמבר – יואב צפיר, מפיק, עורך, במאי, תסריטאי ושחקן קולנוע וטלוויזיה ישראלי
* 2 בדצמבר – לוסי לו, שחקנית קולנוע וטלוויזיה אמריקאית
* 3 בדצמבר – ברנדן פרייזר, שחקן קולנוע וטלוויזיה אמריקאי-קנדי
* 28 בדצמבר – ליאור אשכנזי, שחקן, במאי, מדבב, קריין ומנחה טלוויזיה ישראלי

## נפטרו

## פרסים

## קישורים חיצוניים

## הערות שוליים
ג'ובי יוז

**ג'וֹבּי יוּז **(באנגלית: Jobie Hughes; נולד ב-9 ביולי 1980). הוא סופר אמריקני, שנודע בעיקר בזכות סדרת ספרי "בני לוריאן", שחיבר יחד עם ג'יימס פריי.
## מאפיינים
יוז, יליד רנטון (פרבר של סיאטל שבמדינת וושינגטון), גדל מגיל שלוש בספנסר, אוהיו, (נמצאת כ-65 ק"מ דרומית-מערבית לקליבלנד). הוא זכה באליפות בהיאבקות בתיכון, למד באוניברסיטת אוהיו במלגת-ספורטאי, וסיים תואר ראשון עסקי במערכת מידע ניהולי.

הוא החל לכתוב ספרים כשהיה בן 24, ובגיל 27 עבר לניו יורק כדי ללמוד בבית הספר לאמנויות באוניברסיטת קולומביה. סיים את לימודיו במאי 2009 עם תואר שני בכתיבה יוצרת (מדע בדיוני).

חיבר שני רומנים, שניהם היו רבי-מכר של הניו יורק טיימס ומכרו למעלה מחמישה מיליון עותקים ברחבי העולם. ספריו תורגמו ל-27 שפות ופורסמה ב-49 מדינות.

יוז השתתף בכתיבת סדרת "בני לוריאן", יחד עם ג'יימס פריי, תחת שם העט "פיטקוס לור". הספר הראשון בסדרה יצא באנגלית ב-2010.

ב, הוא גר בניו-מרקט, ניו המפשייר.

## קישורים חיצוניים
* 

## הערות שוליים

קטגוריה:סופרים אמריקאים הידועים בשם עט
קטגוריה:סופרי פנטזיה אמריקאים
לוגיסטיקה צבאית

**לוגיסטיקה צבאית** היא תחום העוסק בתכנון, ביצוע וניהול של מערך האספקה, הניוד והתחזוקה בצבאות ובמערכות צבאיות. מטרתה היא להבטיח לכוחות הלוחמים את האמצעים הדרושים לפעולה תקינה ומתמשכת, לרבות אספקת מזון, דלק, תחמושת, ציוד רפואי, חלקי חילוף ואמצעי תחבורה.

הפעולות הלוגיסטיות כוללות גם הקמה ותפעול של קווי אספקה, מחסנים, מתקני תחזוקה ושירותי פינוי רפואי. בנוסף, עוסקת לוגיסטיקה צבאית בהובלת כוחות וציוד לשטחי לחימה או אימון, ובשינועם חזרה בעת הצורך.

לוגיסטיקה צבאית נתפסת כמרכיב מכריע ביכולתו של צבא לנהל מערכה מוצלחת.

בזמן שגרה, מתמקדת הלוגיסטיקה הצבאית בהכנה ותמיכה שוטפת בכוחות המזוינים, מתוך מטרה לשמר את כשירותם המבצעית. פעילות זו כוללת תחזוקה של ציוד ורכב, ניהול מלאים של תחמושת ואמצעים, אספקת מזון ומים לבסיסים, הכשרת כוח אדם בתחום הלוגיסטיקה, ותכנון מערכי אספקה לשעת חירום. כמו כן, היא עוסקת בהיערכות למבצעים עתידיים באמצעות בניית תשתיות, שיפור תהליכים והצטיידות. אף שאינה כרוכה בלחימה, הלוגיסטיקה בשגרה חיונית ליצירת רציפות תפקודית ולאפשרות מעבר מהיר למצב חירום או למבצע צבאי.

בעת לחימה, ממלא המערך הלוגיסטי תפקיד מרכזי בהבטחת רציפות הפעולה של הכוחות הלוחמים. היא כוללת תכנון והפעלה של קווי אספקה תחת תנאי שטח משתנים ולעיתים עוינים, הובלת תחמושת, דלק, מזון וציוד רפואי לשטחי הקרב, וכן פינוי נפגעים וחידוש מלאים. לוגיסטיקה יעילה נדרשת להתמודד עם אילוצי זמן, מרחק, תשתיות פגועות ואי ודאות מבצעית. כשל לוגיסטי עלול לפגוע ביכולת הלחימה של הכוחות עד כדי הכרעת גורל הקרב. הלוגיסטיקה נתפסת כמרכיב אסטרטגי בלחימה, לא פחות מהפעלת הכוח הקרבי עצמו.

## לקריאה נוספת

## קישורים חיצוניים

קטגוריה:מדעי הצבא
*
מטה פביץ'

**מטה פביץ**' (בקרואטית: **Mate Pavić**;  נולד ב-4 ביולי 1993) הוא טניסאי קרואטי. הוא זכה להצלחות בתחרויות זוגות גברים וזוגות מעורבים בהם זכה 7 פעמים בתחרויות גראנד סלאם. באולימפיאדת טוקיו הוא זכה במדליית זהב בתחרות זוגות גברים לצד ניקולה מקטיץ'.
## ביוגרפיה
מטה פביץ' נולד בשנת 1993 בספליט. אביו היה מאמן טניס והתחיל להדריך את בנו בגיל 3.

מטה פביץ' היה בין הטניסאים הבולטים בצעירותו. הוא זכה בתחרות לזוגות בנים אליפות וימבלדון 2011.

לאחר ניצחון זה פביץ' החל לשחק בתחרויות לבוגרים. בתחרויות ליחידים הוא לא זכה להצלחה יתרה. 

בתחרויות זוגות גברים פביץ' הגיע למשחק הגמר באליפות וימבלדון 2017 לצד אוליבר מאראך. באליפות אוסטרליה הפתוחה 2018 הם זכו ובאליפות צרפת הפתוחה 2018 הפסידו במשחק הגמר. בהמשך פביץ' החל לשחק לצד ברונו סוארס. הם ניצחו באליפות ארצות הברית הפתוחה 2020 והפסידו בגמר באליפות צרפת הפתוחה 2020.  בשנת 2021 פביץ' החל לשחק לצד ניקולה מקטיץ'. הם ניצחו באליפות וימבלדון 2021 והפסידו במשחק הגמר באליפות וימבלדון 2022. בשנת 2024 הוא ניצח אליפות צרפת הפתוחה 2024 לצד מרסלו ארוואלו.

בתחרויות זוגות מעורבים בגראנד סלאם פביץ' שיחק במשחק הגמר 5 פעמים וניצח ב-3 פעמים (אליפות ארצות הברית הפתוחה 2016, אליפות אוסטרליה הפתוחה 2018 ואליפות וימבלדון 2023.

בתחרות גמר ה-ATP פביץ' הפסיד בתחרות זוגות גברים בשנת 2022 ו-2024.  

באולימפיאדת טוקיו פביץ' זכה במדליית זהב בתחרות זוגות גברים לצד ניקולה מקטיץ'.

פביץ' חבר בנבחרת גביע דייוויס של קרואטיה. עם הנבחרת הוא זכה בתואר בשנת 2018.

## קישורים חיצוניים

* 

## הערות שוליים

קטגוריה:טניסאים קרואטים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאיות באולימפיאדת טוקיו (2020)
קטגוריה:טניסאיות באולימפיאדת ריו דה ז'ניירו (2016)
קטגוריה:קרואטים שנולדו ב-1991
עיקר החדשות

**עיקר החדשות** (באנגלית: **NewsRadio**) היא קומדיית מצבים אמריקאית ששודרה ברשת NBC מ-21 במרץ 1995 ועד 4 במאי 1999. הסדרה נוצרה על ידי פול סימס.

הסדרה מתמקדת בצוות בתחנת הרדיו הבדיונית WNYX שפועלת בניו יורק.

## צוות השחקנים הראשי
* **דייב פולי** בתפקיד דייב נלסון, מנהל התחנה.
* **[[סטיבן רוט]]** בתפקיד ג'ימי ג'יימס, הבעלים המיליארדר, האקסצנטרי והבלתי צפוי של תחנת הרדיו.
* **[[מאורה טיירני]]** בתפקיד ליסה מילר, כתבת שאפתנית ואינטליגנטית ומושא האהבה של דייב.
* **[[אנדי דיק]]** בתפקיד מת'יו ברוק, כתב מגושם וילדותי אשר לעיתים רבות מהווה מושא ללעג.
* **ויקי לואיס** בתפקיד בת', מזכירה אקסצנטרית.
* **[[ג'ו רוגן]]** בתפקיד ג'ו גארלי, הטכנאי של התחנה אשר חובב תאוריות קונספירציה.
* **חאנדי אלכסנדר** (עונות 1–4) בתפקיד קתרין דיוק, מגישת חדשות מקצועית במיוחד שלעיתים רבות משמשת כקול ההיגיון בסדרה.
* **[[פיל הארטמן]]** (עונות 1–4) בתפקיד ביל מקניל, מגיש חדשות יהיר. אחר שפיל הרטמן נרצח ב-1998, הוא הוחלף על ידי ג'ון לוביץ, שגילם את מקס לואיס.
* **[[ג'ון לוביץ]]** (עונה 5) בתפקיד מקס לואיס, מחליפו הנוירוטי וחסר הביטחון של ביל מקניל. הדמות החליפה את הדמות של ביל מקניל בעקבות הרצח של פיל הארטמן.

## מדיה ביתית
כל חמש העונות של הסדרה יצאו לשווקים בתקליטורי DVD בין השנים 2005 ל-2007.

## קישורים חיצוניים

קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בניו יורק
קטגוריה:סדרות טלוויזיה אמריקאיות שעלו לשידור בשנת 1995
It's My Life (שיר של ד"ר אלבן)

"**It's My Life**" הוא שיר של הזמר הניגרי-שוודי ד"ר אלבן. השיר יצא לאור בפברואר 1992 בשוודיה כסינגל הראשון מתוך אלבום האולפן השני שלו, "One Love".

השיר הופק על ידי המפיק השוודי דניז פופ , שגם כתב את השיר עם אלבן.

השיר היה ללהיט ברוב מדינות אירופה בהן יצא לאור, והגיע למקום הראשון בשוודיה, אוסטריה, גרמניה, איטליה, הולנד ובלגיה ולמקום השני בבריטניה.

בצרפת, השיר הופץ פעמיים: בפעם הראשונה בשנת 1992, ולאחר מכן בשנת 1993 כשהופיע בפרסומת טלוויזיה לטמפוני טמפקס.

"It's My Life" יצא מחדש בשנת 1994 באוסטרליה, בעקבות הצלחת שיר נוסף של אלבן, "Sing Hallelujah".

## ביצועי השיר במצעדים
"It's My Life" הפך לאחד השירים המצליחים ביותר של ד"ר אלבן. השיר הגיע למקום הראשון באוסטריה, פלנדריה הבלגית, גרמניה, איטליה, הולנד ושוודיה, כמו גם במצעד Eurochart Hot 100, שם הגיע לשיאו באוקטובר 1992. בנוסף, הסינגל נכנס לעשירייה הראשונה בדנמרק (3), פינלנד (5), יוון (2), אירלנד (2), נורווגיה (6), פורטוגל (9), שווייץ (2) ובריטניה.

בבריטניה, השיר הגיע למקום השני ב-20 בספטמבר 1992, בשבוע הרביעי שלו במצעד הסינגלים הבריטי.

מחוץ לאירופה, השיר הגיע למקום השני במצעד RPM Dance/Urban הקנדי, למקום השלישי במצעד האמריקאי Billboard Hot Dance Club Play. באוסטרליה ובניו זילנד הגיע השיר לטופ 50, והגיע למקומות 43 ו-49 בהתאמה.

השיר זכה בתקליט כסף בצרפת, לאחר שנמכרו 125,000 עותקים, ובתקליט פלטינה באוסטריה ובגרמניה, עם מכירות של 30,000 ו-500,000 סינגלים.

### מצעדים שבועיים

### מצעדים חודשיים

### מצעדי סוף השנה

### מצעדי סוף העשור

## גרסאות כיסוי
בשנת 2014 יצאה גרסה מחודשת לשיר של הזמר המרוקאית צ'אוקי (Chawki) בליווי ד"ר אלבן. השיר הידוע גם בשם "**It's My Life (Don't Worry)**" הופק על ידי המוזיקאי והמפיק המרוקאי-שוודי רדוואן והופץ על ידי חברת התקליטים שלו, RedOne Records.

צ'אוקי גם הוציא גרסה דו-לשונית באנגלית/צרפתית של השיר בשם "**It's My Life (C'est Ma Vie)**".

## קישורים חיצוניים
* 
* 
* אקורדים לשיר, באתר Chordify
* It's My Life, במסד הנתונים המוזיקלי AllMusic **(באנגלית)**
* It's My Life, במסד הנתונים המוזיקלי MusicBrainz **(באנגלית)**
* It's My Life, במסד הנתונים המוזיקלי Discogs **(באנגלית)**
* It's My Life, במסד הנתונים המוזיקלי Genius **(באנגלית)**
* It's My Life, באתר המוזיקה Spotify **(באנגלית)**
* It's My Life, באתר המוזיקה אפל מיוזיק **(באנגלית)**
* It's My Life, באתר המוזיקה Deezer **(באנגלית)**
* It's My Life, באתר המוזיקה Tidal **(באנגלית)**
* It's My Life, באתר המוזיקה Last.fm **(באנגלית)**
* It's My Life, באתר המוזיקה SoundCloud **(באנגלית)**
* It's My Life, באתר המוזיקה Musixmatch **(באנגלית)**

## הערות שוליים

קטגוריה:שירי ד"ר אלבן
קטגוריה:שירים באנגלית
קטגוריה:שירים שהופקו על ידי רדוואן
קטגוריה:שירי אלקטרופופ
קטגוריה:שירי יורודאנס
קטגוריה:שירי מוזיקת האוס אמריקאיים
קטגוריה:שירי פופ ראפ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אריולה רקורדס
קטגוריה:סינגלים בהוצאת אריסטה רקורדס
רג'יב ראם

**רג'יב ראם** (בקרואטית: **Rajeev Ram**;  נולד ב-18 במרץ 1984) הוא טניסאי אמריקאי. הוא זכה להצלחות בתחרויות זוגות גברים וזוגות מעורבים בהם זכה 6 פעמים בתחרויות גראנד סלאם. באולימפיאדת ריו דה ז'ניירו הוא זכה במדליית כסף בתחרות זוגות מעורבים לצד ונוס ויליאמס ובפריז הוא זכה במדליית כסף בתחרות זוגות גברים לצד אוסטין קרייצ'יק.
## ביוגרפיה
רג'יב ראם נולד בשנת 1984 בדנבר, קולורדו למשפחת מהגרים מהודו.

רג'יב ראם היה בין הטניסאים הבולטים בצעירותו. הוא זכה 9 פעמים באליפות ארצות הברית לגילו ביחידים וזוגות. הוא השתתף בתחרויות גראנד סלאם לבנים וזכה במקום השני בתחרות לזוגות בנים באליפות וימבלדון 2011. בהיותו סטודנט באוניברסיטת אילינוי באורבנה-שמפיין הוא ניצח בתחרויות לסטודנטים.

בשנת 2004 ראם עבר לטניס מקצועי.

בתחרות הגברים בגראנד סלאם ראם לא הגיע לשלבים המתקדמים.

בתחרויות זוגות גברים רגיב ראם משחק לצד ג'ו סולסברי. הם ניצחו באליפות אוסטרליה בפתוחה 2020 ו-3 פעמים באליפות ארצות הברית הפתוחה בשנים 2021-2023. בנוסף לכך הם הפסידו בגמר של אליפות אוסטרליה הפתוחה 2021.

בתחרויות זוגות מעורבים בגראנד סלאם ראם ניצח פעמיים באליפות אוסטרליה הפתוחה בשנים 2019 ו-2021 לצד ברבורה קרייצ'יקובה.

בתחרות גמר ה-ATP ראם ניצח בתחרות זוגות גברים בשנת 2022 ו-2023 והפסיד פעמיים ב-2016 ו-2021. 

באולימפיאדת ריו דה ז'ניירו הוא זכה במדליית כסף בתחרות זוגות מעורבים לצד ונוס ויליאמס ובפריז הוא זכה במדליית כסף בתחרות זוגות גברים לצד אוסטין קרייצ'יק.

רג'יב ראם חבר בנבחרת גביע דייוויס של ארצות הברית. 
## קישורים חיצוניים
* 

* 

קטגוריה:אמריקאים ילידי קולורדו
קטגוריה:דנוור: אישים
קטגוריה:טניסאים אמריקאים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים באולימפיאדת פריז (2024)
קטגוריה:טניסאים באולימפיאדת טוקיו (2020)
קטגוריה:טניסאים באולימפיאדת ריו דה ז'ניירו (2016)
קטגוריה:קולורדו: ספורטאים
קטגוריה:אמריקאים שנולדו ב-1984
מלחמת האלים (סרט)

**מלחמת האלים** (באנגלית: **Gods of Egypt**) הוא סרט פנטזיה והרפתקאות משנת 2016 בבימויו של אלכס פרויאס המבוסס על אלוהויות מצריות עתיקות. הסרט מתאר את מאבקו של הגיבור האנושי בק (ברנטון ת'ווייטס) להציל את אהובתו ואת העולם, בעזרתו של האל הורוס (ניקולאי קוסטר-ולדאו), נגד האל סת (ג'רארד באטלר) שגזל את כס המלכות של מצרים.

הסרט ספג ביקורות שליליות מהמבקרים והכניס סך של 150.7 מיליון דולר מול תקציב של 140 מיליון דולר והיה כישלון קופתי שגרם לאולפנים הפסדים של עד 90 מיליון דולר. הוא קיבל חמש מועמדויות בטקס פרסי פטל הזהב ה-37 .

## עלילת הסרט
במצרים העתיקה, שבה האלים חיים בין בני התמותה, המלך אוזיריס נהרג על ידי אחיו הקנאי סט במהלך הכתרת בנו של אוזיריס, הורוס. לאחר מכן סט מביס את הורוס ולוקח את עיניו. סט מכריז על עצמו כמלך החדש ומצווה על האנושות לשלם עושר כדי לעבור לעולם הבא.

לאחר שהאל סת משתלט על מצרים העתיקה ומשעבד את אנשיה, מלך אוסיריס נהרג על ידי אחיו הקנאי סת במהלך הכתרת בנו של אוסיריס, הורוס.

בק, גנב צעיר, חובר להורוס, האל המודח, במטרה להחזיר את הסדר והשלום לממלכה. במהלך המסע, השניים מתמודדים עם אתגרים רבים, כולל מפלצות, מלכודות ואלים אחרים, במטרה להביס את סת ולהשיב את מאע'ת (הסדר הקוסמי) למצרים.

## צוות השחקנים
* **[[ברנטון ת'ווייטס]]** – מגלם את בק, גנב צעיר ואמיץ.
* **[[ניקולאי קוסטר-ולדאו]]** – מגלם את הורוס, אל השמיים.
* **[[ג'רארד באטלר]]** – מגלם את סת, אל המדבר והסערות.
* **[[אלודי יונג]]** – מגלמת את חתחור, אלת האהבה והפוריות.
* **[[ג'פרי ראש]]** – מגלם את רע, אל השמש.

## ביקורות
הסרט קיבל ביקורות שליליות ברובן. באתר Rotten Tomatoes, הסרט מחזיק בציון של 15% על סמך 194 ביקורות, עם ממוצע דירוג של 3.7/10. באתר Metacritic, הציון הממוצע הוא 25 מתוך 100, בהתבסס על 25 ביקורות. מבקרים ציינו את העלילה הבלתי משכנעת, האפקטים המיוחדים המאכזבים והליהוק השנוי במחלוקת של שחקנים לבנים לתפקידים של אלים מצריים.

המבקר לירון סיני מ-ynet כתב תחת הכותרת "מלחמת האלים: בשביל זה יצאנו ממצרים?":

"אי אפשר לקחת מ"מלחמת האלים" את השאפתנות שלו בכל הנוגע לאפקטים. מדובר בסרט מרהיב ויזואלית, גם אם יותר מדי פעמים נראה שהלכו רחוק מדי עם הלהבות והאלים המכונפים בסנדלי העור שמדממים זהב. העלילה מסתבכת כשמדי פעם יש רגעים שבהם הסרט יוצא מכלל שליטה, מבחינת הסיפור ומבחינת העולם שבו הוא מתנהל".

## קישורים חיצוניים

* 

## הערות שוליים

קטגוריה:סרטי IMAX
קטגוריה:סרטי 2016
קטגוריה:סרטים שהיו כישלון קופתי
קטגוריה:סרטים אפיים
קטגוריה:סרטי פנטזיה אמריקאיים
קטגוריה:סרטי אלכס פרויאס
קול החופש (סרט)

**קול החופש** (באנגלית: **Sound of Freedom**) הוא מותחן משנת 2023, בבימויו של אלחנדרו מונטוורדה. הסרט מבוסס על סיפורו האמיתי של טים בלארד, סוכן ממשלתי לשעבר, היוצא למשימה מסוכנת להצלת ילדים מסוחרי אדם.

הסרט יצא לאקרנים ב-4 ביולי 2023, על ידי אולפני אנג'ל, והיה להיט רדום, שגרף 250 מיליון דולר אל מול תקציב 14.5 מיליון דולר ובכך הפך לאחד הסרטים העצמאיים המצליחים בהיסטוריה. הוא קיבל ביקורות מעורבות ממבקרים אך קבלת הקהל הייתה חיובית ביותר.

## עלילת הסרט
טים בלארד (ג'ים קביזל), סוכן לשעבר ב-CIA ובסוכנות לביטחון לאומי, מתפטר מתפקידו כדי להקדיש את חייו למאבק בסחר בילדים. הוא מקים ארגון אזרחי ופועל במדינות דרום אמריקה, תוך סיכון חייו, במטרה להציל ילדים מעבדות מינית.

## צוות השחקנים
* **ג'ים קביזל** – מגלם את טים בלארד, הסוכן לשעבר והלוחם בסחר בילדים.
* **מירה סורבינו** – מגלמת את קתרין, אשתו של טים.
* **ביל קאמפ** – מגלם את ומפירו, שותפו של טים במשימות ההצלה.
* **חביאר גודינו** – מגלם את חורחה, דמות מרכזית בעלילה.
* **קריסטל אפריסיו** – מגלמת את רוסיו, אחת מהילדות הנחטפות.

## ביקורות
הסרט זכה לתגובות מעורבות. באתר Rotten Tomatoes, הסרט מחזיק בציון של 69% על סמך 36 ביקורות. באתר Metacritic, הציון הממוצע הוא 43 מתוך 100, בהתבסס על 10 ביקורות. מבקרים שיבחו את המשחק והנושא החשוב, אך חלקם ביקרו את האופן בו הנושא מוצג.

באתר "גלובס" נכתב: "הביקורות קוטלות, הקהל ממלא את האולמות: הסרט השנוי במחלוקת שמטלטל את ארצות הברית". באתר ynet צוין: "קונספירציה שהפכה ללהיט? הסרט הנוצרי על סוחרי הילדים שמסעיר את ארצות הברית".

## קישורים חיצוניים

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:יצירות על סחר בבני אדם למטרות מין
נאט ייגר

**ניית'ן ויליאם "נאט" ייגר** (באנגלית: **Nathan William "Nat" Jaeger**) היה אתלט יהודי-אמריקאי, פעמיים אלוף ארצות הברית באולם בהליכה תחרותית ל-1500 מטר (1937) ולמייל (1941). למרות שנכלל במשלחת האמריקאית לאולימפיאדת ברלין (1936) בחר להחרים אותה, בשל היותו יהודי.

## ביוגרפיה
ייגר התאמן במרכז התרבות היהודי "92nd Street Y"  בניו יורק.

### 1937
#### אלוף ארצות הברית באולם
באליפות ארצות הברית באולם שנערכה מדיסון סקוור גרדן, ניו יורק ב-27 בפברואר 1937 זכה במדליית זהב בהליכה תחרותית ל-1500 מטר בתוצאה של 6:20.2 דקות.

### 1941
באליפות ארצות הברית באולם שנערכה מדיסון סקוור גרדן, ב-22 בפברואר 1941 זכה במדליית זהב בהליכה תחרותית למייל בתוצאה של 7:12.1 דקות.

בשנת 1946 פגש את הנרי לסקאו שהתאמן בריצה ושיכנע אותו להתמקד בהליכה תחרותית.

## קישורים חיצוניים

* Nat Jaeger, Jews in Sports 

## הערות שוליים

קטגוריה:אתלטים יהודים אמריקאים
קטגוריה:הלכים
בית קטן בערבה (סדרת טלוויזיה, 2025)

**בית קטן בערבה** (באנגלית: **Little House on the Prairie**) היא סדרת מקור עתידית של נטפליקס המבוססת על סדרת ספרי "בית קטן בערבה" שנכתבה על ידי לורה אינגלס וילדר. התוכניות ליצירת הסדרה החלו כבר ב-2012 מתוך מטרה לחדש את הסדרה המקורית.

## רקע
באוקטובר 2012, סרטי סוני הודיעו כי עיבוד קולנועי לרומן "בית קטן בערבה" נמצא בפיתוח. בתחילת 2016, דווח שסרטי פראמאונט לקחו על עצמם את הפרויקט אך מעולם לא נחתם הסכם.

בדצמבר 2020, אולפני הטלוויזיה של פראמאונט וחברת תוכן אנונימי  הודיעו שהם מפתחים את הסדרה. במפגש בפסטיבל הטלוויזיה מונטה-קרלו ב-2020, שחקני הסדרה המקורית הביעו את ספקותיהם לגבי סבירות ההצלחה עם פרויקט כזה, וטענו כי זה לא יעבוד ללא מייקל לנדון.

ב-29 בינואר 2025, נטפליקס הכריזה על סדרה חדשה המבוססת על ספרי בית קטן בערבה עם אולפני CBS בשיתוף עם אולפני תוכן אנונימי, בהמשך לתוכניות של 2020. רבקה זוננשיין תהיה השואו ראנר והמפיקה בפועל. טריפ פרנדלי, בנו של מפיק הסדרה המקורית אד פרנדלי, יהיה גם הוא מפיק בפועל.

חברי צוות השחקנים המקוריים אליסון ארנגריים ודין באטלר אמרו למגזין ReMIND שהסדרה החדשה תתמקד יותר בספרים המקוריים, במקום בשחזור מחדש של הסדרה המקורית. הצוות הגיב לתגובת המדיה החברתית מהפרשנית מגין קלי, שפרסמה בטוויטר כי "אם תהפכו את בית קטן בערבה ל'ווק', אני אהפוך זאת למשימה הייחודית שלי להרוס לחלוטין את הפרויקט שלכם". דין באטלר אמר למגזין שהתוכנית המקורית "היא 'ווקית' להפליא" והציע שהאופן שבו היא שילבה את הנושאים הללו אחראי להצלחתה המתמשכת. "התוכנית עדיין משודרת ב-140 מדינות בכל יום, בכל רחבי העולם בלמעלה מ-40 שפות. יש סיבה לכך. והסיבה היא כי כולם מרגישים רצויים שם, ו[מייקל לנדון] דאג שכולם יוכלו להרגיש שם רצויים". ארנגריים גם אמרה למגזין ש"התוכנית [המקורית] הייתה ווק עד כמה שניתן היה להגיע לשנת 1974. עסקנו ב... הכל *ב*בית קטן בערבה, מהתמכרות לסמים לגזענות, לסקסיזם, להתעללות בבני זוג... כל נושא חברתי חדשני אפשרי נדון בה... אבל זה נעשה בצורה כזו שאנשים פשוט לא חשבו שזה עניין גדול". גם השחקנית הראשית מליסה גילברט הגיבה לתגובה באינסטגרם, וכתבה ש"הטלוויזיה לא הופכת להיות יותר 'ווק' ממה שהייתה בעבר. התמודדנו עם: גזענות, התמכרות, נטיביזם, אנטישמיות, שנאת נשים, אונס, התעללות בבני זוג וכל נושא אחר שעודד את קלי לצפות בה שוב".

## דמויות

### ראשיות

* אליס האלסי - לורה אינגלס
* לוק ברייסי - צ'ארלס אינגלס
* קרוסבי פיצג'רלד - קרוליין אינגלס
* סקייווקר יוז - מרי אינגלס
* ג'וקו סימס - ד"ר ג'ורג' טאן
* וורן כריסטי - ג'ון אדוארדס
* רן ז'אוונים גוטס - הנשר הטוב
* מגוון פיירבראד'ר - מיטשל
* אליסה וואפאנטאק - שמש לבנה

### משנה

* זאנדר קול - פומה הקטנה
* בארט דוס - אמילי הנדרסון
* מרי הולנד - ג'מה ג'יימס
* מייקל האף - אלי ג'יימס
* קואן קדוראת - קיילב
* טוש קולינס - לואי
* מקלין פיש - אדם סקוט
* רבקה אמזלאג - לייסי אוברט

## הערות שוליים

קטגוריה:סדרות דרמה תקופתית
קטגוריה:נטפליקס: תוכניות וסדרות
קטגוריה:בית קטן בערבה
רוואן עות'מאן

**רוואן עות'מאן** (בערבית: **روان عثمان**; נולדה ב- 1984) היא אקטיביסטית ילידת סוריה, כיום פליטה בגרמניה המחזיקה באזרחות גרמנית. היא תומכת בנורמליזציה של היחסים בין מדינות ערב וישראל.

## ביוגרפיה
עות'מאן נולדה בדמשק. משפחת אביה היא משפחה מוסלמית סונית מדמשק המתועדת לראשונה ב-1938, בעוד שמשפחת אמה היא מוסלמית שיעית מסוריה. עות'מאן גדלה בבקעת הלבנון, אם כי חזרה לסוריה לאחר שסיימה את התיכון. היא התגוררה גם בסעודיה ובקטר. בשנת 2011, עם פרוץ מלחמת האזרחים בסוריה, היא עברה לשטרסבורג שבצרפת על מנת לרכוש מיומנויות שישמשו אותה לצורך פתיחת בר יין בדמשק. שם פגשה יהודים בפעם הראשונה בזמן שהתגוררה ברובע היהודי של העיר. המפגשים האלה גרמו לה להטיל ספק בתכנים האנטישמיים שלימדו אותה בילדותה. מאוחר יותר למדה באוניברסיטת היידלברג בגרמניה, שם למדה עברית מודרנית ומדעי היהדות.

### אקטיביזם נגד אנטישמיות
בזמן שחיה באירופה, עות'מאן החלה לפעול למען מודעות לאנטישמיות וחינוך במזרח התיכון ובקהילות המזרח תיכוניות ברחבי העולם. היא גם דוגלת בקבלה רב-תרבותית במזרח התיכון, כולל קבלת ישראל וישראלים, ובגינוי של "מסיתי המלחמות המוכנים להקריב חיים חפים מפשע" ו"אלה המנצלים את הסכסוך הערבי-ישראלי כדי לתדלק את כוחם הפוליטי". כדי לקדם זאת, היא הקימה את Arabs Ask, פורום הפונה לערבים, ומיועד להעלאת שאלות וערעור על סטיגמות ביחס ליהדות ולישראל. עות'מאן הביעה תמיכה בהסכמי אברהם.

בזמן שעבדה עם המרכז לתקשורת שלום, עות'מאן לקחה חלק בפעילות של ארגון שראכה. בשנים 2022 ו-2023 היא הייתה חלק מהמשלחת הערבית של שראכה למצעד החיים, אירוע הנצחת השואה בפולין. היא גם נסעה לארצות הברית עם שראכה, והשתתפה באירועים קהילתיים. בינואר 2024, היא ספגה ביקורת ממשתמשים ערבים במדיה החברתית לאחר שפרסמה סרטונים שלה מדברת עם חייל צה"ל ועם אביחי אדרעי, דובר צה"ל לעולם הערבי.

עות'מאן כותבת בלוג עבור "The Times of Israel" מאז ספטמבר 2023. בנוסף, היא כותבת ספר על ישראל וישראלים. בסרט "התעוררות טראגית: מבט חדש על השנאה העתיקה", היא מתארת את תגובתה כאשר למדה על ההיסטוריה היהודית והבינה שהיא עברה אינדוקטרינציה: "כעסתי. כי היהודי הוא לא האויב שלי".

## חיים אישיים
עות'מאן מתגוררת בגרמניה עם בנה. היא מוסלמית סונית לפי החוק הסורי, ומזדהה כערבייה ציונית.

## קישורים חיצוניים
* Israel: State of a Nation with Eylon Levy Rawan Osman, How Arabs See Israel (September 18, 2024
* הבלוג של עות'מאן באתר "The Times of Israel"
* מועצת זכויות האדם של האו"ם (מושב 57) רוואן עות'מאן (24 בספטמבר 2024)

## הערות שוליים

קטגוריה:פעילים ציונים בגרמניה
קטגוריה:פעילים פוליטיים אסלאמיים
קטגוריה:בוגרות אוניברסיטת היידלברג
קטגוריה:מהגרות לגרמניה
קטגוריה:פליטים
קטגוריה:סוריות שנולדו במאה ה-20
נוסחת שרמן-מוריסון

באלגברה ליניארית, **הנוסחה של שרמן-מוריסון** נקראת על שם ג'ק שרמן וויניפרד ג'יי מוריסון. הנוסחה מחשבת היפוך מטריצה "בעדכון מדרגה 1" למטריצה שההיפוך שלה חושב בעבר. כלומר, בהינתן מטריצה הפיכה A והמכפלה החיצונית u v^\textsf{T} של וקטורים u ו v, הנוסחה מחשבת \left(A + uv^\textsf{T}\right)\vphantom)^{\!-1}..

הנוסחה של שרמן-מוריסון היא מקרה מיוחד של הנוסחה של וודברי.

## הנוסחה
נניח מטריצה ריבועית הפיכה A\in\mathbb{R}^{n\times n} ו־u,v\in\mathbb{R}^n הם וקטורי עמודות. אז מטריצה A + uv^\textsf{T} הפיכה אם ורק אם 1 + v^\textsf{T} A^{-1}u \neq 0. במקרה זה,

: \left(A + uv^\textsf{T}\right)^{-1} = A^{-1} - {A^{-1}uv^\textsf{T}A^{-1} \over 1 + v^\textsf{T}A^{-1}u}.

כאשר, uv^\textsf{T} הוא המכפלה החיצונית של שני וקטורי עמודה u ו v.

## ראו גם
* זהות מטריצת וודברי
* משפט הפוך בינומי

## קישורים חיצוניים
* 

## הערות שוליים

קטגוריה:אלגברה ליניארית
לחיות בתמונות

**לחיות בתמונות** (באנגלית: **One Hour Photo**) הוא מותחן פסיכולוגי משנת 2002, בבימויו של מארק רומאנק. הסרט מתמקד בסיי פאריש (רובין ויליאמס), עובד מעבדה לפיתוח תמונות בסופרמרקט, המפתח אובססיה כלפי משפחת יורקין, לקוחות קבועים, ומתחיל להתערב בחייהם באופן מטריד.

הסרט הוקרן בבכורה בפסטיבל סאנדנס 2002 הוא זכה לביקורות חיוביות ממבקרי קולנוע, כולל שבחים על הופעתו של וויליאמס בניגוד טייפקאסטינג שלו, שעליו זכה בפרס שבתאי לשחקן הטוב ביותר.

## עלילת הסרט
סיי פאריש הוא אדם בודד העובד במעבדת פיתוח תמונות מהיר. הוא מתעניין במיוחד במשפחת יורקין – נינה (קוני נילסן), ויל (מייקל ורטאן) ובנם ג'ייק (דילן סמית') – ומפתח אובססיה לחייהם המושלמים לכאורה. כאשר הוא מגלה סודות אפלים על המשפחה דרך התמונות שהם מפתחים, סיי מחליט להתערב, מה שמוביל להשלכות בלתי צפויות.

## צוות השחקנים
* **[[רובין ויליאמס]]** – סיי פאריש, עובד מעבדה בודד ואובססיבי.
* **[[קוני נילסן]]** – נינה יורקין, אם המשפחה.
* **[[מייקל ורטן]]** – ויל יורקין, אב המשפחה.
* **דילן סמית**' – ג'ייק יורקין, בנם הצעיר.

## הכנסות
הסרט יצא להפצה מוגבלת ב-21 באוגוסט 2002 בשבעה בתי קולנוע, והכניס 321,515 דולר בסוף השבוע הראשון, עם ממוצע של 45,930 דולר לאולם. ההפצה הרחבה החלה ב-13 בספטמבר, עם 1,212 בתי קולנוע, אך הסרט הכניס רק מעט יותר מ-8 מיליון דולר בסוף השבוע הראשון. בסופו של דבר, הוא גרף 31,597,131 דולר בארצות הברית, ובנוסף 20,626,175 דולר בשווקים בין-לאומיים, לסך הכנסות עולמי של 52,223,306 דולר.

## ביקורות
הסרט זכה לביקורות חיוביות, במיוחד על הופעתו של רובין ויליאמס בתפקיד דרמטי ושונה מתפקידיו הקומיים הרגילים. באתר Rotten Tomatoes, הסרט מחזיק בציון של 81% על סמך 196 ביקורות, עם ממוצע דירוג של 7.1/10. באתר Metacritic, הציון הממוצע הוא 64 מתוך 100, בהתבסס על 35 ביקורות. מבקרים שיבחו את האווירה המטרידה והבימוי המדויק של רומאנק.

אורי קליין מ "הארץ" נכתב: "דמותו של סיי היא קלישאה של בדידות אנושית, ולכן אין אפשרות של ממש להבין אותה ולהזדהות עמה." שי גולדן מ"וואלה" ציין: "למרות הופעתו הכובשת של וויליאמס... הסרט עצמו הוא מוצר מפוספס למדי."

## קישורים חיצוניים
* 

## הערות שוליים

קטגוריה:לוס אנג'לס בקולנוע
קטגוריה:סרטים על משפחות
קטגוריה:סרטי 2002
קטגוריה:סרטי מותחן פסיכולוגיים
קטגוריה:סרטים באנגלית
אלודי יונג

**אלודי יונג** (בצרפתית: **Élodie Yung** ; נולדה ב-22 בפברואר 1981) היא שחקנית צרפתייה. היא ידועה בעיקר בזכות תפקידיה בתור אלקטרה נאצ'יוס בעונה השנייה של דרדוויל (2016) ובמיני סדרה המגינים (2017), כמו גם תוני דה לה רוזה בסדרת פוקס הגברת הניקיון

## חיים מוקדמים
יונג נולדה וגדלה בצרפת. אביה ממוצא קמבודי, ואמה צרפתייה. בגיל 20 החלה ללמוד משפטים באוניברסיטת פריז, ולאחר מכן סיימה תואר שני במשפטים. עם זאת, היא בחרה לפנות לקריירת משחק ולמדה בהאקדמיה למוזיקה ולאמנויות הדרמה של לונדון

את קריירת המשחק שלה החלה יונג בשנת 2002, כאשר לוהקה לתפקיד הראשי בסדרת הטלוויזיה הצרפתית "La Vie Devant Nous". בשנת 2004 השתתפה בסרט "Les Fils du Vent". בשנת 2011 הופיעה בסרט "נערה עם קעקוע דרקון" בבימויו של דייוויד פינצ'ר.

בשנת 2013 גילמה את דמותה של ג'ינקס בסרט "ג'י איי ג'ו: סוגרים חשבון". בשנת 2016 שיחקה בתפקיד חתחור, אלת האהבה והפוריות בסרט "מלחמת האלים". בין השנים 2016–2017 גילמה את אלקטרה נאצ'יוס בעונה השנייה של הסדרה "דרדוויל" ובמיני-סדרה "המגנים" של נטפליקס. בנוסף היא גם שיחקה בתור אמיליה רוסל בקומדיית הפעולה "שומר הראש של היטמן" לצד ריאן ריינולדס וסמואל ל. ג'קסון.
## חיה האישיים

יונג נשואה לשחקן ג'ונתן הווארד, ולזוג יש בת אחת.
[ממוזער| יונג בכנס ה[קומיקון בניו יורק 2015]]

## קישורים חיצוניים

## הערות שוליים

קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקניות צרפתיות
קטגוריה:צרפתיות שנולדו ב-1981
קטגוריה:צרפתים שנולדו ב-1981
נורמן ואסר

**נורמן ואסר** (באנגלית: **Norman Wasser**; 31 במאי 1926 – ?) היה אתלט יהודי-אמריקאי, אלוף ארצות הברית באולם (1948) ורביעי בעולם (1947) בהדיפת כדור ברזל.

## ביוגרפיה
ואסר נולד וגדל בניו יורק. למד באוניברסיטת ניו יורק.

### 1944
#### אלוף המכללות
באליפות המכללות שנערכה במילווקי ב-10 ביוני 1944 הוא זכה במדליית זהב בהדיפת כדור ברזל בתוצאה של 14.96 מטר ודורג במקום 12 בעולם בסוף השנה.

באליפות ארצות הברית שנערכה באותה שנה הוא סיים במקום רביעי בתוצאה של 14.57 מטר.

### 1946
בתחרות שנערכה בפילדלפיה ב-26 באפריל 1946 הוא קבע תוצאה של 15.57 מטר ודורג במקום 15 בעולם בסוף השנה.

### 1947
בתחרות שנערכה בסולט לייק סיטי ב-21 ביוני 1947 הוא קבע תוצאה של 16.54 מטר ודורג במקום רביעי בעולם בסוף השנה.

### 1948
בתחרות שנערכה באולם בשמפיין, אילינוי ב-12 בפברואר 1948 הוא קבע בהדיפת כדור ברזל שיא אישי חדש של 16.68 מטר.
#### אלוף ארצות הברית באולם
שבוע וחצי לאחר מכן, באליפות ארצות הברית באולם שנערכה מדיסון סקוור גרדן, ניו יורק ב-21 בפברואר 1948 זכה במדליית זהב בהדיפת כדור ברזל בתוצאה של 16.36 מטר.

### 1949
בתחרות שנערכה באולם בשיקגו ב-12 במרץ 1949 הוא קבע תוצאה של 16.45 מטר

בתחרות שנערכה בדה מוין ב-30 באפריל אותה שנה הוא קבע תוצאה של 16.10 מטר ודורג במקום 13 בעולם בסוף השנה.

## קישורים חיצוניים

* נורמן ואסר, באתר *Track and Field Statistics* 
* ציור קומיקס של נורמן ואסר 
* ארתור אונטרבגר, הווי ספורטיבי יהודי בארצות הברית, הארץ, 16 בינואר 1948

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אתלטים יהודים אמריקאים
קטגוריה:הודפי כדור ברזל אמריקאים
קטגוריה:בוגרי אוניברסיטת ניו יורק
קטגוריה:מדינת ניו יורק: אתלטים
קטגוריה:אמריקאים שנולדו ב-1926
קטגוריה:אמריקאים שנפטרו ב-1991